Tiszagyulaháza Község Önkormányzata

Képviselő-testületének

 6/2020. (X. 1.) önkormányzati rendelete

**egyes anyakönyvi események hivatali helyiségen kívüli, valamint hivatali munkaidőn kívüli megtartásának engedélyezéséről és díjairól szóló 4/2017. (II. 24.) Önkormányzati Rendelet módosításáról**

Tiszagyulaháza Község Önkormányzata Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, Magyarország Alaptörvénye 32. cikk (1) bekezdése a) pontjában meghatározott feladatkörében eljárva a következőket rendeli el:

**1. §**

Az egyes anyakönyvi események hivatali helyiségen kívüli, valamint hivatali munkaidőn kívüli megtartásának engedélyezéséről és díjairól szóló 4/2017. (II. 24.) Önkormányzati Rendelet (a továbbiakban: ÖR.) 1. mellékletének I. pontja helyébe a következő rendelkezés lép:

|  |  |  |
| --- | --- | --- |
|  | **B** | **C** |
| **1.** | Hivatali helyiségen kívüli anyakönyvi esemény után fizetendő díj | Hivatali munkaidőn kívüli anyakönyvi esemény után fizetendő díj |
| **2.** | 0 Ft  | 10.000 Ft  |

A díjak az ÁFA-t nem tartalmazzák”

**2. §**

Az ÖR. 1. mellékletének II. pont b) alpontja helyébe a következő rendelkezés lép:

„b) Az anyakönyvvezetőt hivatali munkaidőn kívül tartott anyakönyvi esemény után megillető díjazás eseményenként: bruttó 10.000 Ft”

**3. §**

(1) Ez a rendelet 2020. november 1-jén lép hatályba és az azt követő napon hatályát veszti.

(2) E rendelet 1. §-át a hatálybalépés napját követően bejelentett anyakönyvi események tekintetében kell alkalmazni.

(3) E rendelet 2. §-át a már bejelentett, de a hatálybalépés napját követően sorra kerülő anyakönyvi események tekintetében is alkalmazni kell.

Tiszagyulaháza, 2020. szeptember 29.

 **Mikó Zoltán                                                             Dr. Kiss Imre**

                        polgármester                                                                       jegyző

**A rendelet kihirdetése megtörtént.**

 Tiszagyulaháza, 2020. október 1.

 **Dr. Kiss Imre**

 **jegyző**